**รายงานการประชุมประจำเดือนสำนักงานพัฒนาชุมชนอำเภอเมืองพิษณุโลก**

**ครั้งที่ ๘/๒๕๕9**

**วันที่ ๑ ธันวาคม 2559 เวลา ๑๓.00 น.**

**ณ สำนักงานพัฒนาชุมชนอำเภอเมืองพิษณุโลก**

**ผู้เข้าร่วมประชุม**

1. นางสาวพรรณนา โมราถบ พัฒนาการอำเภอเมืองพิษณุโลก
2. นางญาณภัทร แย้มงาม นักวิชาการพัฒนาชุมชนชำนาญการ
3. นางภณิดา แจ่มสว่าง นักวิชาการพัฒนาชุมชนชำนาญการ
4. นางรัตนา เสือทัพ นักวิชาการพัฒนาชุมชนชำนาญการ
5. นางศิริพร แช่มชื่น นักวิชาการพัฒนาชุมชนชำนาญการ
6. นางเบ็ญจา สามภักดี เจ้าพนักงานพัฒนาชุมชนชำนาญงาน
7. นางสุมลมาลย์ บัวจันทร์ เจ้าพนักงานพัฒนาชุมชนชำนาญงาน
8. นางสาวอนุสรา ผาคำ นักวิชาการพัฒนาชุมชนปฏิบัติการ

**ผู้ไม่มาประชุม**

1. นางสาวจุฑารัตน์ นุ่นโฉม นักวิชาการพัฒนาชุมชนชำนาญการ ลาป่วย
2. นางอำไพ ชัยสาร นักวิชาการพัฒนาชุมชนชำนาญการ ไปราชการ
3. นางสาวจุฬาลักษณ์ สมภารวงศ์ นักวิชาการพัฒนาชุมชนปฏิบัติการ

**เริ่มประชุมเวลา ๐๙.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

**1.1 การแต่งตั้งโยกย้าย**

1.) ข้าราชการได้รับการแต่งตั้ง (ย้าย) จำนวน 1 ราย คือ นายสวาท เขียวขำ นักวิชาการพัฒนาชุมชนชำนาญการ (ผู้ช่วยหัวหน้ากลุ่มงาน) กลุ่มงานยุทธศาสตร์การพัฒนาชุมชน ย้ายไปรักษาราชการแทนพัฒนาการอำเภอทรายทองวัฒนา จังหวัดกำแพงเพชร โดยให้ไปรายงานตัวตั้งแต่วันที่ 1 ธันวาคม 2559

2) จ้างพนักงานราชการ จำนวน 1 ราย คือ นายนราศักดิ์ พรามพิลา ตำแหน่ง นักส่งเสริมการพัฒนาชุมชน กลุ่มงานส่งเสริมการพัฒนาชุมชน สำนักงานพัฒนาชุมชนจังหวัดพิษณุโลก ตั้งแต่วันที่ 17 พฤศจิกายน 2559

3) แต่งตั้ง นายธนาวินท์ พรมมา อาสาพัฒนา (อสพ.) รุ่นที่ 69 ประจำปี 2560 แทนอาสาพัฒนาที่ขอลาออก ให้ปฏิบัติงานพื้นที่อำเภอวังทอง ตั้งแต่วันที่ 21 พฤศจิกายน 2559

4) ข้าราชการลาออก จำนวน 1 ราย คือ นางสาวอนุสรา กันทาอ้าย นักวิชาการพัฒนาชุมชนปฏิบัติการ สำนักงานพัฒนาชุมชนอำเภอบางกระทุ่ม เพื่อบรรจุใหม่ ตำแหน่ง นักสืบสวนสอบสวนปฏิบัติการ สำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) ตั้งแต่วันที่ 4 ตุลาคม 2559

1.2 วันที่ 1-2 ธันวาคม 2559 เวลา 06.30 น. พิธีทำบุญตักบาตรข้าวสารอาหารแห้ง บำเพ็ญกุศล ปัญญาสมวาร (50 วัน) เพื่อถวายเป็นพระราชกุศลพระบาทสมเด็จพระปรมินทรมหา ภูมิพลอดุลยเดช หน้าพระวิหารพระพุทธชินราช วัดพระศรีรัตนมหาธาตุวรมหาวิหาร

1.3 วันที่ 9 ธันวาคม 2559 เวลา 08.30 น. รับเสด็จสมเด็จพระเทพรัตนราชสุดาฯ สยามบรมราชกุมารี เสด็จฯ ไปพระราชทานปริญญาบัตรแก่ผู้สำเร็จการศึกษาจากมหาวิทยาลัยนเรศวร ประจำปีการศึกษา 2558 ณ อาคารอเนกประสงค์ มหาวิทยาลัยนเรศวร และเสด็จฯ ไปทรงปฏิบัติราชกรณียกิจ ณ วิทยาลัยการสาธารณสุขสิรินธร อำเภอวังทอง ขอให้เจ้าหน้าที่สำนักงานพัฒนาชุมชนอำเภอเมืองฯ ร่วมเฝ้ารับ-ส่งเสด็จฯ ตามวันเวลาที่กำหนดด้วย

1.5 เดือนธันวาคม 2559 เริ่มดำเนินการขับเคลื่อนหมู่บ้านเศรษฐกิจพอเพียง 991 หมู่บ้าน ใน 9 อำเภอ โดย

1) ท้องถิ่นจังหวัด เป็นเจ้าภาพจัดทำแบบบัญชีครัวเรือน และคีย์ข้อมูลบัญชีครัวเรือนที่ดำเนินการบันทึกแล้ว หมู่บ้านละ 30 ครัวเรือน

2) กระทรวงศึกษาธิการ โดย สพม./สพฐ./กศน. เป็นเจ้าภาพสอนแนะ แนะนำ ติดตามผลการบันทึกบัญชีครัวเรือน

3) ปกครอง/พัฒนาชุมชน เป็นเจ้าภาพสนับสนุนการปรับแผนชุมชน

4) ท้องถิ่น โดย อบต. เป็นเจ้าภาพจัดทำแผนพัฒนาตำบล ให้ยึดโยงกับแผนชุมชน

5) ปกครอง เป็นเจ้าภาพจัดทำแผนพัฒนาอำเภอ ให้ยึดโยงแผนพัฒนาตำบล

6) สำนักงานจังหวัด เป็นเจ้าภาพจัดทำแผนพัฒนาจังหวัด ยึดโยงแผนพัฒนาอำเภอ

7) สิ้นปีงบประมาณ พ.ศ. 2560 ประมาณเดือนตุลาคม 2560 จะจัดงานมหกรรม หรือ Show Case ผลงานของการขับเคลื่อนวาระจังหวัด

8) ขอบคุณทุกท่านที่ให้ความร่วมมือ ในการจัดโครงการพิษณุโลกร่วมใจ เทิดไทองค์ราชันฯ ในวันที่ 25 พฤศจิกายน 2559

๑.๖ ขอให้เจ้าหน้าที่สำนักงานพัฒนาชุมชนอำเภอเมืองฯ ร่วมกิจกรรมทำบุญตักบาตร และปล่อยปลา เพื่อถวายเป็นพระราชกุศล เนื่องวันที่ ๕ ธันวาคม ในวันที่ ๕ ธันวาคม ๒๕๕๙ เวลา ๐๗.๐๐ น  
 ณ บริเวณศาลากลางจังหวัด และริมน้ำน่าน

**มติที่ประชุม รับทราบ**

**ระเบียบวาระที่ ๒** รับรองรายงานการประชุม ครั้งที่ 7/๒๕๕9 วันที่ ๕ กันยายน 2559

รับรองรายงานการประชุมประจำเดือนสำนักงานพัฒนาชุมชนอำเภอเมืองพิษณุโลก ครั้งที่ 7/๒๕๕9 วันที่ ๕ กันยายน 2559 เวลา ๑๓.00 น. ณ สำนักงานพัฒนาชุมชนอำเภอเมืองพิษณุโลก หากมีการแก้ไข/เพิ่มเติม ขอให้แจ้งเพื่อดำเนินการแก้ไข

**มติที่ประชุม** **รับรอง**

**ระเบียบวาระที่ ๓** เรื่องสืบเนื่องจากการประชุม

**3.**1 **เรื่องจากฝ่ายอำนวยการ**

3.1.1 ผลการเบิกจ่ายงบประมาณ ประจำปีงบประมาณ ๒๕60

๑) กรมการพัฒนาชุมชนจัดสรรงบประมาณประจำปี ๒๕60 ให้จังหวัดพิษณุโลก จำนวน 21,549,338.10 บาท จำแนกเป็นงบบริหาร จำนวน 3,104,566.10 บาท งบยุทธศาสตร์ฯ จำนวน 18,444,772.00 บาท

๒) ผลการเบิกจ่ายฯ ข้อมูล ณ วันที่ 29 พฤศจิกายน ๒๕๕๙ ผลการเบิกจ่ายในระบบ BPM ร้อยละ - อยู่ในลำดับที่ - จำแนกเป็นรายกลุ่มงาน/ฝ่ายและอำเภอตามเอกสารแนบ/ในระบบ E-Budget

|  |  |  |  |  |
| --- | --- | --- | --- | --- |
| รายการ | งบฯจัดสรร | ผลการเบิกจ่าย | คงเหลือ | คิดเป็น  ร้อยละของการเบิกจ่าย |

|  |  |  |  |  |
| --- | --- | --- | --- | --- |
| งบบริหาร | 3,104,566.10 | 768,349.37 | 2,336,216.73 | 24.75 |
| งบยุทธศาสตร์ฯ | 18,444,772.00 | 1,362,790.00 | 17,081,982.00 | 7.39 |
| รวมทั้งสิ้น | 21,549,338.10 | 2,131,139.37 | 19,418,198.73 | 9.89 |
| งบจากแหล่งอื่น | 78,700.00 | - | 78,700.00 | 0.00 |

๓) งบประมาณที่ได้รับการจัดสรรจากกรมฯ ในไตรมาส 1 – 2 ที่ยังไม่ได้เบิกจ่าย เป็นเงิน 19,418,198.73 บาท งบอื่นๆ ที่ยังไม่ได้เบิกจ่าย เป็นเงิน 78,700.00 บาท (**เอกสารแนบ 1**) จึงขอความร่วมมือเบิกจ่ายภายในระยะเวลาที่กำหนด หรือเบิกจ่ายก่อนกำหนด หากกิจกรรม/โครงการใดสามารถขอยืมเงินได้ตามระเบียบขอให้ขอยืมเงิน การจัดซื้อวัสดุขอให้มีการจัดซื้อก่อนดำเนินการ เพื่อทำให้การเบิกจ่ายงบประมาณเป็นไปตามเป้าหมายที่กำหนด

ระ**เบียบวาระที่ ๔** **เรื่องสั่งการ/เรื่องเพื่อทราบ**

**๔.1 เรื่องจากกลุ่มงานยุทธศาสตร์การพัฒนาชุมชน**

**การขับเคลื่อนวาระจังหวัดพิษณุโลก ปี 2560 : “การขับเคลื่อนหลักปรัชญาของเศรษฐกิจพอเพียงสู่เศรษฐกิจครัวเรือนเข้มแข็ง ประชาชนพึ่งตนเองได้”**

ตามที่จังหวัดพิษณุโลก ได้ประกาศวาระจังหวัดพิษณุโลก ปี ๒๕๖๐ : “การขับเคลื่อนหลักปรัชญาของเศรษฐกิจพอเพียง สู่เศรษฐกิจครัวเรือนเข้มแข็ง ประชาชนพึ่งตนเองได้” เมื่อวันที่ ๒๕ พฤศจิกายน ๒๕๕๙ ณ หอประชุมศรีวชิรโชติ มหาวิทยาลัยราชภัฏพิบูลสงคราม จังหวัดพิษณุโลกโดยให้ทุกภาคส่วนดำเนินการส่งเสริม สนับสนุนการดำเนินงานในพื้นที่เป้าหมาย (เขตชนบท)จำนวน 991 หมู่บ้าน ดังนี้

**4.1.1 การส่งเสริมการจัดทำบัญชีครัวเรือน**

**๑) สำนักงานส่งเสริมการศึกษานอกระบบและการศึกษาตามอัธยาศัยจังหวัดพิษณุโลก**

- ประสานการจัดทำรูปแบบบัญชีครัวเรือน (ไฟล์ Excleโปรแกรมหน้ากาก)(พ.ย.59)

เพื่อให้สำนักงานท้องถิ่นจังหวัดพิษณุโลกดำเนินการผลิตแบบบัญชีครัวเรือน และแจ้งองค์กรปกครอง

ส่วนท้องถิ่นบันทึกและประมวลผลข้อมูลบัญชีครัวเรือน

- ให้คำแนะนำการจัดทำบัญชีครัวเรือนแก่ครัวเรือนเป้าหมาย และติดตามการบันทึกบัญชีครัวเรือน (ธ.ค. 59 –ม.ค 60)

- มอบหมาย กศน.อำเภอ/ตำบล ร่วมกับสำนักงานพัฒนาชุมชนอำเภอ จัดทำเวทีวิเคราะห์ข้อมูลบัญชีครัวเรือนอย่างน้อยร้อยละ ๓๐ ของหมู่บ้าน เพื่อคืนข้อมูลให้กับชุมชน (ม.ค.-มี.ค 60)

**๒) สำนักงานท้องถิ่นจังหวัดพิษณุโลก**

- ประสาน กศน.จังหวัด จัดทำรูปแบบบัญชีครัวเรือนและโปรแกรมการบันทึกข้อมูลบัญชีครัวเรือน

- แจ้งประสานองค์กรปกครองส่วนท้องถิ่นในพื้นที่สนับสนุนการผลิตเอกสารบัญชีครัวเรือนและการบันทึกและประมวลผลข้อมูลบัญชีครัวเรือนของหมู่บ้าน/ตำบล ตามแบบและโปรแกรมกำหนด

**๓) ที่ทำการปกครองจังหวัดพิษณุโลก**

- แจ้งอำเภอประชุม ศจพ.อ. มอบหมายให้ผู้นำท้องที่ (กำนัน/ผู้ใหญ่บ้าน) ร่วมกับกรรมการหมู่บ้านคัดเลือกครัวเรือนเป้าหมายในการจัดทำบัญชีครัวเรือนที่เป็นต้นแบบได้ร้อยละ ๓๐ ของจำนวนครัวเรือน

ในหมู่บ้าน (อย่างน้อย ๓๐ ครัวเรือน)และมอบหมายหน่วยงานติดตามรายงานผลความก้าวหน้าการดำเนินงานเป็นประจำทุกเดือน

-กรรมการหมู่บ้านประสานขอรับแบบบัญชีครัวเรือนจากองค์กรปกครองส่วนท้องถิ่น และ

แจกจ่ายบัญชีครัวเรือนให้แก่ครัวเรือนเป้าหมาย โดยประสานกับสถานศึกษา (โรงเรียนประถมศึกษา/มัธยมศึกษา)

ในหมู่บ้าน เพื่อให้นักเรียนที่อยู่ในครัวเรือนเป้าหมายบันทึกแบบบัญชีครัวเรือน และกรรมการหมู่บ้านติดตาม รวบรวมการจัดบัญชีครัวเรือนต้นแบบร้อยละ ๓๐ ของครัวเรือนในหมู่บ้านเป็นประจำทุกเดือน ส่งให้องค์กรปกครองส่วนท้องถิ่นบันทึกในโปรแกรมบันทึกข้อมูลบัญชีครัวเรือน

**๔) สำนักงานเขตพื้นที่มัธยมศึกษาพิษณุโลก เขต ๓๙ และสำนักงานเขตพื้นที่การศึกษาประถมศึกษาพิษณุโลก เขต ๑-๓**

- ให้คำแนะนำ ติดตามครัวเรือนที่มีบุตรหลานในโรงเรียนประถมศึกษา/มัธยมศึกษาในพื้นที่เป้าหมายในการจัดทำบัญชีครัวเรือนให้ถูกต้อง ครบถ้วน เป็นปัจจุบัน

**4.1.๒ การจัดเวทีวิเคราะห์ข้อมูล คืนข้อมูลให้ครัวเรือน**

- กศน.อำเภอ/ตำบล /สำนักงานพัฒนาชุมชนอำเภอ/ที่ทำการปกครองอำเภอ/องค์กรปกครองส่วนท้องถิ่น จัดเวทีให้กรรมการหมู่บ้านวิเคราะห์ข้อมูล เพื่อคืนข้อมูลให้ครัวเรือนเป้าหมายดำเนินการพัฒนาและสนับสนุนการแก้ไขปัญหาที่สามารถทำได้ทันที

**4.1.3 การจัดทำแผนพัฒนาหมู่บ้าน/ชุมชน**

- คณะกรรมการหมู่บ้านนำข้อมูลในภาพรวม จัดทำแผนพัฒนาหมู่บ้าน/ชุมชน

- องค์กรปกครองส่วนท้องถิ่น นำแผนงาน/โครงการในแผนพัฒนาหมู่บ้าน/ชุมชน บรรจุในแผนพัฒนาท้องถิ่น และจัดทำโครงการสนับสนุนอาชีพตามหลักปรัชญาของเศรษฐกิจพอเพียง

- ที่ทำการปกครองอำเภอ บูรณาการแผนพัฒนาอำเภอ เพื่อให้การขับเคลื่อนหลักปรัชญาของเศรษฐกิจพอเพียงในรูปแบบวาระจังหวัดพิษณุโลก ปี 2560 ดำเนินการได้อย่างมีประสิทธิภาพ จึงขอให้สำนักงานพัฒนาชุมชนอำเภอศึกษา ทำความเข้าใจModel การขับเคลื่อนปรัชญาของเศรษฐกิจพอเพียง สู่เศรษฐกิจครัวเรือนเข้มแข็ง ประชาชนพึ่งตนเองได้และRoad Map การขับเคลื่อนวาระจังหวัดพิษณุโลก ปี ๒๕๖๐: “การขับเคลื่อนปรัชญาของเศรษฐกิจพอเพียง สู่เศรษฐกิจครัวเรือนเข้มแข็ง ประชาชนพึ่งตนเองได้” ระดับหมู่บ้าน/ระดับตำบล/ระดับอำเภอและบูรณาการทำงานร่วมกับภาคีการพัฒนาในการส่งเสริมการจัดทำบัญชีครัวเรือน , การจัดทำแผนชุมชน และการประกอบสัมมาชีพในชุมชนตามหลักปรัชญาของเศรษฐกิจพอเพียงในพื้นที่เป้าหมายดังกล่าวโดยดาวโหลดไฟล์เอกสารได้ที่เว็บไซต์สำนักงานพัฒนาชุมชนจังหวัดพิษณุโลก (ระบบ E-Support)

4.1.4 การรายงานผลการเบิกจ่ายงบประมาณโครงการแก้ไขปัญหายาเสพติด ให้อำเภอรายงานผลทุกเดือน (มีงบประมาณ/ไม่มีงบประมาณ)

4.1.5 โครงการ “หน่วยบำบัดทุกข์ บำรุงสุข สร้างร้อยยิ้มให้ประชาชน” จังหวัดได้จัดให้บริการ

- บริการให้คำปรึกษาที่เกี่ยวข้องกับงานพัฒนาชุมชน

- จัดนิทรรศการองค์ความรู้และจัดกิจกรรมดำเนินวิถีชีวิตเศรษฐกิจพอเพียง

- มอบทุนแก่เด็กที่ครบครัวยากจนจากกองทุนพัฒนาเด็กชนบทในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี และขอความร่วมมืออำเภอเตรียมตัวเด็กที่จะรับทุน จำนวน 7 ทุน ๆ ละ 1,000 บาท

4.1.6 ประชุมเชิงปฏิบัติการคณะกรรมการบริหารศูนย์เรียนรู้กองทุนแม่ของแผ่นดินบ้านท่าทอง หมู่ที่ 3 ตำบลท่าทอง อำเภอเมืองพิษณุโลก ในวันที่ 19 ธันวาคม 2559 ณ โรงแรมวังแก้ว

4.1.7 การประชุมเชิงปฏิบัติการคณะกรรมการกองทุนแม่ของแผ่นดิน ณ โรงแรม วังแก้ว อำเภอเมืองพิษณุโลกจำนวน 2 รุ่น

รุ่นที่ 1 วันที่ 22 ธันวาคม 2559 กลุ่มเป้าหมาย อำเภอเมือง 40 คน อำเภอบางระกำ 23 คน อำเภอ บางกระทุ่ม 24 คน และอำเภอพรหมพิราม 27 คน

รุ่นที่ 2 วันที่ 23 ธันวาคม 2559 กลุ่มเป้าหมาย อำเภอนครไทย 26 คน อำเภอชาติตระการ 25 คน อำเภอ วัดโบสถ์ 21 คน อำเภอวังทอง 27 คน และอำเภอเนินมะปราง 21 คน

4.1.8 ให้อำเภอพรหมพิราม และอำเภอบางระกำ เตรียมพื้นที่เพื่อรองรับโครงการ

ชัยพัฒนา อำเภอละ 100,000 บาท

**๔.2 เรื่องจากกลุ่มงานสารสนเทศการพัฒนาชุมชน**

**4.๒.1 แผนการฝึกอบรมผู้บันทึกข้อมูลเรื่องการใช้งานโปรแกรมบันทึกและประมวลผลข้อมูล จปฐ.ปี 2560**

|  |  |  |  |  |
| --- | --- | --- | --- | --- |
| **ที่** | **อำเภอ** | **กลุ่มเป้าหมาย** | **วันเดือนปี** | **สถานที่ดำเนินการ** |
|  |  | **(คน)** | **ดำเนินการ** |  |
| 1 | เมืองพิษณุโลก | 24 | 14 ธันวาคม 59 | ห้องประชุมชั้น 2 ที่ว่าการอำเภอเมืองฯ |
| 2 | บางระกำ | 14 | 15 ธันวาคม 59 | ห้องประชุมที่ว่าการอำเภอบางระกำ |
| 3 | วังทอง | 13 | 16 ธันวาคม 59 | ห้องประชุมที่ว่าการอำเภอวังทอง |
| 4 | บางกระทุ่ม | 10 | 19 ธันวาคม 59 | ห้องประชุมที่ว่าการอำเภอบางกระทุ่ม |
| 5 | เนินมะปราง | 9 | 20 ธันวาคม 59 | ห้องประชุมที่ว่าการอำเภอเนินมะปราง |
| 6 | วัดโบสถ์ | 8 | 21 ธันวาคม 59 | ห้องประชุมที่ว่าการอำเภอวัดโบสถ์ |
| 7 | พรหมพิราม | 15 | 22 ธันวาคม 59 | ห้องประชุมที่ว่าการอำเภอพรหมพิราม |
| 8 | นครไทย | 12 | 23 ธันวาคม 59 | ห้องประชุมที่ว่าการอำเภอนครไทย |
| 9 | ชาติตระการ | 8 | 26 ธันวาคม 59 | ห้องประชุมที่ว่าการอำเภอชาติตระการ |
|  | รวม | 113 |  |  |
|  |  |  |  |  |
|  | **กลุ่มเป้าหมาย** ประกอบด้วย 1. เจ้าหน้าที่พัฒนาชุมชนที่รับผิดชอบงานข้อมูล จปฐ. อำเภอละ 1 คน | | | |
| 2. องค์กรปกครองส่วนท้องถิ่น ละ 1 คน ยกเว้น เทศบาลเมือง 2 คน และ  และเทศบาลนคร 2 คน | | | | |

**หมายเหตุ** 1. ให้ผู้เข้ารับการฝึกอบรมเตรียมคอมพิวเตอร์โน๊ตบุค พร้อมปลั๊กไฟ (สามตา)

2. สำเนาบัตรประจำตัวประชาชน

โดยจะมีหนังสือแจ้งอบรมอีกครั้งขอให้อำเภอลงทะเบียนผู้ใช้งานทางระบบออนไลน์ ได้ที่ ebmn.cdd.go.thระหว่างวันที่ 1 - 8 ธันวาคม 2559 ให้แล้วเสร็จ และขอให้อำเภอรีบจัดส่งคำสั่งแต่งตั้งผู้บันทึกข้อมูล จปฐ. และผู้บันทึกข้อมูล กชช. 2คให้จังหวัดภายในวันที่ 1 ธันวาคม 2559 เป็นอย่างช้าเพื่อที่จะได้รีบส่งให้กรมการพัฒนาชุมชน อนุญาตสิทธิการใช้งาน ให้ทันกับการฝึกอบรม

**4.๒.2 การติดตั้งและการใช้งานโปรแกรมป้องกันไวรัส ESET Endpoint**

ตามที่ จังหวัดได้จัดส่งแผนซีดีโปรแกรมป้องกันไวรัส ESET Endpointสำหรับติดตั้งในเครื่องคอมพิวเตอร์ของหน่วยงาน และคู่มือการติดตั้งและการใช้งานโปรแกรมป้องกันไวรัสฯ ให้ทุกอำเภอ เพื่อใช้เป็นแนวทางในการดำเนินงาน โดยให้อำเภอศึกษารายละเอียดคู่มือการใช้งานฯ และดำเนินการติดตั้งโปรแกรมป้องกันไวรัส ESET Endpointในเครื่องคอมพิวเตอร์ทุกเครื่องที่นำมาใช้งานภายในสำนักงานพัฒนาชุมชนอำเภอ พร้อมทั้งจัดทำทะเบียนเครื่องคอมพิวเตอร์ที่ติดตั้งโปรแกรม ESET Endpoint ส่งให้จังหวัดทางระบบ E-File Transfer ภายในวันที่ ๒๐ ธันวาคม ๒๕๕๙ นั้น

หากพบปัญหาจากการติดตั้งและการใช้งานโปรแกรม ESET Endpoint ขอให้พิมพ์ประเด็นปัญหาที่พบส่งให้กลุ่มงานสารสนเทศการพัฒนาชุมชน ทางระบบ E-File Transfer ภายในวันที่ 5 ธันวาคม ๒๕๕๙ เพื่อจังหวัดจะได้รวบรวมส่งให้ศูนย์สารสนเทศฯ ทราบต่อไป

สำหรับโปรแกรมป้องกันไวรัส ESET Endpoint ในปีงบประมาณ พ.ศ. 2560 เป็นเวอร์ชั่นใหม่ (V.6.4.2014.0) มีรายละเอียดและคุณลักษณะโปรแกรมเพิ่มขึ้นและแตกต่างจากรุ่นเดิม (5.0.2016.0) นั้น

เพื่อเสริมสร้างความรู้ ความเข้าใจ ในการใช้งานโปรแกรมฯ ศูนย์สารสนเทศเพื่อการพัฒนาชุมชน กำหนดดำเนินการประชุมให้ความรู้การใช้งานโปรแกรมป้องกันไวรัส ESET Endpoint ทางสื่อมัลติมีเดีย (ทีวี พชhttp://www.siamlive.net) ในวันพุธที่ 7 ธันวาคม 2559 เวลา 09.30-12.00 น. จึงขอให้แจ้งเจ้าหน้าที่ของสำนักงานพัฒนาชุมชนอำเภอ รับฟังการประชุมฯ ในวันและเวลาดังกล่าว

**4.๒.3 การพัฒนาหมู่บ้านสารสนเทศเพื่อการพัฒนาคุณภาพชีวิตระดับอำเภอ และ การจัดทำรายงานการพัฒนาหมู่บ้าน/ตำบล (VDR/TDR)**

ตามที่กรมการพัฒนาชุมชน ได้ดำเนินการพัฒนาหมู่บ้านสารสนเทศต้นแบบเพื่อการพัฒนาคุณภาพชีวิต ตามแผนยุทธศาสตร์กรมการพัฒนาชุมชน พ.ศ. 2555-2559 เป็นกิจกรรมที่ส่งเสริมการใช้ประโยชน์จากข้อมูลชุมชนนำไปพัฒนาคุณภาพชีวิต นั้น

ในปี 2560 กรมฯ เล็งเห็นความสำคัญของการใช้ประโยชน์จากข้อมูลชุมชนในการขับเคลื่อนแผนยุทธศาสตร์กรมการพัฒนาชุมชน พ.ศ. 2560-2564 และวาระกรมการพัฒนาชุมชน ปี 2560 จึงกำหนดเป้าหมายการดำเนินงานหมู่บ้านสารสนเทศเพื่อการพัฒนาคุณภาพชีวิตและการจัดทำรายงานการพัฒนาหมู่บ้าน/ตำบล อย่างต่อเนื่อง

เพื่อให้การดำเนินการพัฒนาหมู่บ้านสารสนเทศเพื่อการพัฒนาคุณภาพชีวิต และการจัดทำ รายงานการพัฒนาหมู่บ้าน (Village Development Report : VDR) รายงานการพัฒนาตำบล (TambonDevelopment Report:TDR) มีคุณภาพ จึงขอให้อำเภอ ดำเนินการดังนี้

1) ขยายผลการดำเนินงานพัฒนาหมู่บ้านสารสนเทศเพื่อการพัฒนาคุณภาพชีวิตระดับอำเภอ ปี 2560 อำเภอละ 1 หมู่บ้าน โดยบูรณาการร่วมกับการดำเนินงานหมู่บ้านเศรษฐกิจพอเพียง และต้องไม่เป็นหมู่บ้านสารสนเทศต้นแบบเพื่อการพัฒนาคุณภาพชีวิต ระดับอำเภอที่ได้ดำเนินการในปี 2555-2559 พร้อมแจ้งรายชื่อหมู่บ้านสารสนเทศเพื่อการพัฒนาคุณภาพชีวิตระดับอำเภอ ปี 2560 ให้จังหวัดทราบภายในวันที่ 9 ธันวาคม 2559

2) ให้พัฒนากรพิจารณาคัดเลือกหมู่บ้านเพื่อจัดทำรายงานการพัฒนาหมู่บ้าน (VDR) คนละ 1 หมู่บ้าน โดยดำเนินการในหมู่บ้านเศรษฐกิจพอเพียงเป็นอันดับแรก และควรเป็นหมู่บ้านที่ไม่ได้จัดทำ VDR มาก่อน

3) ให้อำเภอพิจารณาคัดเลือกตำบลเพื่อจัดทำรายงานการพัฒนาตำบล (TDR) อำเภอละ 1 ตำบล ควรเป็นตำบลที่ไม่ได้จัดทำ TDR มาก่อน สำหรับรายละเอียดการดำเนินงานจะแจ้งหนังสือ ให้ทราบต่อไป

โดยอำเภอฯ ได้พิจารณา เป้าหมาย ดังนี้

1. ขยายผลการดำเนินงานพัฒนาหมู่บ้านสารสนเทศเพื่อการพัฒนาคุณภาพชีวิตระดับอำเภอ ปี 2560 อำเภอละ 1 หมู่บ้าน ได้แก่ บ้านท่าพระ หมู่ที่ ๖ ตำบลมะขามสูง
2. รายงานการพัฒนาตำบล (TDR) อำเภอละ 1 ตำบล ได้แก่ ตำบลมะขามสูง
3. พัฒนากรพิจารณาคัดเลือกหมู่บ้านเพื่อจัดทำรายงานการพัฒนาหมู่บ้าน (VDR) คนละ 1 หมู่บ้าน จำนวน ๑๐ หมู่บ้าน ได้แก่
4. ม.๖ ต.มะขามสูง
5. ม.๘ ต.จอมทอง
6. ม.๘ ต.บ้านกร่าง
7. ม.๑๐ ต.ดอนทอง
8. ม.๑๒ ต.วัดพริก
9. ม.๒ ต.บ้านคลอง
10. ม.๕ ต.บึงพระ
11. ม.๑ ต.ท่าโพธิ์
12. ม.๘ ต.วังน้ำคู้
13. ม.๕ ต.พลายชุมพล

**๔.3 เรื่องจากกลุ่มงานส่งเสริมการพัฒนาชุมชน**

**4.3.1 การดำเนินงานอาสาพัฒนาชุมชน (อช.) และผู้นำอาสาพัฒนาชุมชน (ผู้นำ อช.)**

**๑) บัตรประจำตัวผู้นำอาสาพัฒนาชุมชน (ผู้นำ อช.)**

ตามที่ จังหวัดพิษณุโลก ได้จัดทำบัตรประจำตัวผู้นำอาสาพัฒนาชุมชน (ผู้นำ อช.) จำนวน ๘๘

ตำบล ๑๗๖ คน และได้ส่งให้อำเภอเพื่อมอบให้กับผู้นำ อช. โดยให้ส่งใบตอบรับบัตรประจำตัวผู้นำ อช. ให้จังหวัดภายในวันที่ ๑๐ พฤศจิกายน ๒๕๕๙ นั้น สำนักงานพัฒนาชุมชนจังหวัดพิษณุโลก ได้รับใบตอบรับฯ จาก อำเภอชาติตระการ และอำเภอวังทอง สำหรับอำเภอที่ยังไม่ส่งใบตอบรับ ขอให้ดำเนินการส่งมอบบัตรประจำตัวให้ผู้นำอาสาพัฒนาชุมชน (ผู้นำ อช.) และส่งแบบตอบรับบัตรประจำตัวผู้นำอาสาพัฒนาชุมชน (ผู้นำ อช.) ให้สำนักงานพัฒนาชุมชนจังหวัดพิษณุโลก ภายในวันที่ ๙ ธันวาคม ๒๕๕๙

**๒) กิจกรรม “รวมพลคนอาสาพัฒนาชุมชนพิษณุโลก” เนื่องในโอกาสครบรอบ ๔๘ ปี โครงการพัฒนาศักยภาพผู้นำอาสาพัฒนาชุมชน**

ชมรมผู้นำอาสาพัฒนาชุมชนจังหวัดพิษณุโลก ได้จัดประชุมฯ สัญจร เมื่อวันที่ ๙ กันยายน ๒๕๕๙ ณ มีมติจัดกิจกรรม “รวมพลคนอาสาพัฒนาชุมชนพิษณุโลก” เนื่องในโอกาสครบรอบ ๔๘ ปี โครงการพัฒนาศักยภาพผู้นำอาสาพัฒนาชุมชน ในวันที่ ๒๗ มกราคม ๒๕๕๙ ณ วัดยิ่งเจริญธรรม หมู่ที่ ๑๑ ตำบลคุยม่วง อำเภอบางระกำ โดยกำหนดกิจกรรมในงานฯ ดังนี้

|  |  |  |
| --- | --- | --- |
| **ที่** | **กิจกรรม** | **รายละเอียด** |
| ๑ | มอบโล่ประกาศเกียรติคุณผู้นำ อช. ดีเด่น อำเภอ ละ ๒ คน (ชาย ๑ หญิง ๑) | - ชมรม ผู้นำ อช.อำเภอ ร่วมกับสำนักงานพัฒนาชุมชนอำเภอ พิจารณาคัดเลือกผู้นำ อช.ที่มีผลงานดีเด่น อำเภอละ ๒ คน (ชาย ๑ หญิง ๑ )  **- อำเภอแจ้งรายชื่อพร้อมส่งเอกสารสรุปผลการดำเนินงานฯ ให้ สพจ. ภายในวันที่ ๕ มกราคม ๒๕๖๐**  - เอกสารสรุปผลการดำเนินงานฯ เน้นภารกิจ ๔ ประการ ได้แก่ ๑) การขับเคลื่อนปรัชญาเศรษฐกิจพอเพียง ๒) การจัดเก็บข้อมูล จปฐ./กชช.๒ ค. ๓) การจัดทำแผนชุมชน และ ๔) การจัดการศูนย์เรียนรู้ชุมชน |
| ๒ | มอบทุนการศึกษาเด็กนักเรียน | - ชมรมผู้นำ อช. อำเภอ ร่วมกับสำนักงานพัฒนาชุมชนอำเภอ พิจารณาคัดเลือกนักเรียนเข้ารับทุน อำเภอละ ๑ ทุน ๆ ละ ๕๐๐ บาท  - คุณสมบัติเด็กนักเรียนกำลังศึกษาระดับชั้น ป.๑ – ป.๖ ครอบครัวมีฐานะยากจน มีรายได้ต่ำกว่าเกณฑ์ จปฐ. หรืออยู่ในดุลยพินิจของอำเภอ  - อำเภอส่งรายชื่อพร้อมหลักฐานการรับทุน ประกอบด้วย บัตรประชาชน/สำเนาทะเบียนบ้าน และใบสำคัญรับเงิน ให้สำนักงานพัฒนาชุมชนจังหวัด ภายในวันที่ ๒๗ มกราคม ๒๕๖๐ (อำเภอจัดหาผู้แทนเพื่อรับทุนฯ ในพิธีเปิด |
| ๓ | ถวายภัตตาหารเพลและทอดผ้าป่าฯ | - ทอดผ้าป่าสมทบกองทุนชมรมผู้นำอาสาพัฒนาชุมชนจังหวัดพิษณุโลก รายได้จากการทำบุญ กำหนดจัดสรรให้ชมรมผู้นำ อช. อำเภอในอัตราร้อยละ ๕๐ เพื่อไปใช้ในกิจกรรมขับเคลื่อนงานพัฒนาชุมชนของผู้นำ อช. และกิจกรรมสาธารณประโยชน์ของอำเภอ |

ทั้งนี้ ชมรมผู้นำ อช. จังหวัดพิษณุโลก กำหนดประชุมเตรียมความพร้อมการจัดงานดังกล่าวในการประชุมคณะกรรมการชมรมผู้นำ อช.สัญจร ครั้งที่ ๑/๒๕๖๐ ในเดือนธันวาคม ๒๕๕๙ ณ อำเภอเมืองพิษณุโลก

**๓) ประชุมคณะกรรมการชมรมผู้นำ อช.สัญจร ครั้งที่ ๑/๒๕๖๐**

สำนักงานพัฒนาชุมชนจังหวัดพิษณุโลก ร่วมกับชมรมผู้นำอาสาพัฒนาชุมชนจังหวัดพิษณุโลก

กำหนดจัดประชุมคณะกรรมการชมรมผู้นำ อช.สัญจร ครั้งที่ ๑/๒๕๖๐ ในวันที่ ๙ ธันวาคม ๒๕๕๙ ณ บ้านเลขที่ ๓๒/๔ หมู่ที่ ๕ ตำบลมะขามสูง อำเภอเมืองพิษณุโลก (บ้านผู้นำ อช. ต.มะขามสูง) กลุ่มเป้าหมายประกอบด้วย คณะกรรมการชมรมผู้นำ อช. อำเภอละ ๒ คน รวม ๑๘ คน นักวิชาการพัฒนาชุมชนผู้รับผิดชอบงานอาสาพัฒนาชุมชนอำเภอ/จังหวัด รวม ๑๐ คน และผู้นำ อช.ในเขตพื้นที่อำเภอเมืองฯ จำนวน ๓๔ คน รวมทั้งสิ้น ๖๒ คน ขอให้อำเภอแจ้งกลุ่มเป้าหมายฯเข้าร่วมตามกำหนด

**4.3.2 โครงการพัฒนาผู้นำสัมมาชีพ หลักสูตร "หลักสูตรวิทยากรผู้นำสัมมาชีพ"**  ตามที่ศูนย์ศึกษาและพัฒนาชุมชนพิษณุโลกกำหนดดำเนินการฝึกอบรม หลักสูตร "วิทยากรผู้นำสัมมาชีพ" ประจำปี 2560 จำนวน 25 รุ่น ระยะเวลาอบรมรุ่นละ 4 วัน ตามแผนการฝึกอบรมหลักสูตร "วิทยากรผู้นำสัมมาชีพ" จังหวัดพิษณุโลกมีกลุ่มเป้าหมาย จำนวน 354 คน แบ่งเป็น 5 รุ่น รายละเอียดตามแผนการฝึกอบรมดังนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **รุ่น** | **บางกระทุ่ม** | **บางระกำ** | **นครไทย** | **ชาติตระการ** | **วัดโบสถ์** | **วังทอง** | **เนินมะปราง** | **พรหมพิราม** | **เมืองพิษณุโลก** | **รวม** |
|  | **26 คน** | **40 คน** | **45 คน** | **34 คน** | **32 คน** | **49 คน** | **41 คน** | **42 คน** | **45 คน** |  |
| **6** | 9 | 13 | 11 | 12 | 12 | 12 | 10 | 10 | 11 | 100 |
| **12** | 9 | 13 | 11 | 12 | 10 | 12 | 10 | 11 | 12 | 100 |
| **16** | 8 | 14 | 11 | 10 | 10 | 12 | 11 | 11 | 13 | 100 |
| **20** | 0 | 0 | 12 | 0 | 0 | 10 | 10 | 10 | 9 | 51 |
| **21** |  |  |  |  |  | 3 |  |  |  | 3 |
| **รวม** |  |  |  |  |  |  |  |  |  | **354** |

จังหวัดพิษณุโลกได้เข้ารับการอบรม ตามแผนการฝึกอบรมศูนย์ศึกษาและพัฒนาชุมชนพิษณุโลก รุ่น ที่ 6 (รุ่นแรกของ จ.พิษณุโลก) จำนวน 100 คน ระหว่างวันที่ 23-26 พฤศจิกายน พ.ศ.2559 ผลการฝึกอบรม พบว่า ปราชญ์ (วิทยากรผู้นำสัมมาชีพ) เข้าอบรมไม่ครบตามหลักสูตร จำนวน 30 คน ดังนั้นจึงขอให้อำเภอเตรียมกลุ่มเป้าหมายเข้ารับการอบรมในรุ่นต่อไป รายละเอียดดังนี้ รุ่น 12 วันที่ 21 - 24 ธันวาคม 2559 /รุ่น 16 วันที่ 18 - 21 มกราคม 2560/ รุ่น 20 วันที่ 8-11 กุมภาพันธ์ 2560 / รุ่น 21 วันที่ 12-15 กุมภาพันธ์ 2560

**4.3.3 โครงการประชุมเชิงปฏิบัติการทีมสนับสนุนการขับเคลื่อนสัมมาชีพชุมชนระดับจังหวัด**

จังหวัดพิษณุโลก กำหนดดำเนินโครงการประชุมเชิงปฏิบัติการทีมสนับสนุนการขับเคลื่อนสัมมาชีพชุมชนระดับจังหวัด**ในวันที่ 6 ธันวาคม พ.ศ.2559 ณ ศูนย์ศึกษาและพัฒนาชุมชนพิษณุโลก** กลุ่มเป้าหมาย จำนวน ๕๐ คน ประกอบด้วย

คณะกรรมการพัฒนาสตรีจังหวัด (กพสจ.) หรือผู้แทน จำนวน ๑๒ คน

คณะกรรมการศูนย์ประสานงานองค์การชุมชนระดับจังหวัด (ศอช.จ.) หรือผู้แทน จำนวน ๑๔ คน

คณะกรรมการชมรมอาสาพัฒนาชุมชนระดับจังหวัด หรือผู้แทน จำนวน ๑๒ คน

คณะกรรมการกลุ่มออมทรัพย์เพื่อการผลิต หรือผู้แทน จำนวน ๑๒ คน

ขอให้อำเภอแจ้งกลุ่มเป้าหมายฯเข้าร่วมตามกำหนด

**4.3.4 โครงการประชุมเชิงปฏิบัติการวิทยากรสัมมาชีพชุมชนระดับจังหวัด**

จังหวัดพิษณุโลก กำหนดดำเนินโครงการประชุมเชิงปฏิบัติการวิทยากรสัมมาชีพชุมชนระดับจังหวัด รุ่นที่ 1 **ในวันที่ 7 ธันวาคม พ.ศ.2559 ณ ศูนย์ศึกษาและพัฒนาชุมชนพิษณุโลก** กลุ่มเป้าหมายประกอบด้วย ปราชญ์วิทยากรสัมมาชีพชุมชนที่ผ่านการอบรมหลักสูตรวิทยากรผู้นำสัมมาชีพจากศูนย์ศึกษาและพัฒนาชุมชนพิษณุโลก (รุ่นที่6) จำนวน 100 คน ขอให้อำเภอแจ้งกลุ่มเป้าหมายฯเข้าร่วมตามกำหนด

**4.3.5 กระบวนการสร้างสัมมาชีพชุมชนตามหลักปรัชญาของเศรษฐกิจพอเพียง ประจำปีงบประมาณ พ.ศ. 2560 (เอกสารแนบ 2)**

**มติที่ประชุม รับทราบ**

**4.3.6 แผนปฏิบัติการการสร้างสัมมาชีพชุมชนตามหลักปรัชญาของเศรษฐกิจพอเพียง จังหวัดพิษณุโลก (เอกสารแนบ 3)**

**4.3.7 การดำเนินโครงการผู้นำรุ่นใหม่สืบสานงานสัมมาชีพชุมชน**

จังหวัดพิษณุโลกกำหนดดำเนินโครงการพัฒนาผู้นำรุ่นใหม่สืบสานงานสัมมาชีพชุมชน ระหว่างวันที่ 8–10 ธันวาคม 2559 ณ ศูนย์เรียนรู้และขับเคลื่อนปรัชญาของเศรษฐกิจพอเพียงบ้านทุ่งน้ำใส หมู่ที่ 11 ตำบลดงประคำ อำเภอพรหมพิราม โดยให้อำเภอคัดเลือกผู้นำรุ่นใหม่ที่อายุระหว่าง 18 – 35 ปี   
ในหมู่บ้านเศรษฐกิจพอเพียงตามพื้นที่ความรับผิดชอบของยุทธศาสตร์ที่ 1 อำเภอละ 1 หมู่บ้านๆ ละ 2 คน หมู่บ้านต้นแบบ 2 คน ให้เดินทางไปรายงานตัว ณ ศูนย์เรียนรู้และขับเคลื่อนปรัชญาของเศรษฐกิจพอเพียงฯ ในวันที่ 8 ธันวาคม 2559 ตั้งแต่เวลา 08.00 – 08.30 น. โดยให้เตรียมสัมภาระในการพักค้าง 2 คืน สพอ.เมืองพิจารณาเป้าหมาย ได้แก่ หมู่ที่ ๑๒ ตำบลบ้านกร่าง จำนวน ๒ คน เข้าร่วมฯ

**4.3.8 การจัด “งานแผ่นดินสมเด็จพระนเรศวรมหาราชกาชาดพิษณุโลก**

**ประจำปี ๒๕60”**

จังหวัดพิษณุโลก กำหนดจัด “งานแผ่นดินสมเด็จพระนเรศวรมหาราชกาชาดพิษณุโลก ประจำปี ๒๕60” ระหว่างวันที่ 7 -๑8 มกราคม ๒๕60 ณ บริเวณสนามหน้าศาลากลางจังหวัดพิษณุโลกโดยมอบหมายให้สำนักงานพัฒนาชุมชนจังหวัดพิษณุโลก เป็นหน่วยงานในการพิจารณาโครงการและกิจกรรมการออกร้าน/นิทรรศการของส่วนราชการ/รัฐวิสาหกิจและการจำหน่ายผลิตภัณฑ์ OTOP

เพื่อเป็นการเตรียมความพร้อมด้านข้อมูลเพื่อฯ นำเสนอต่อคณะกรรมการจัดงาน จึงขอให้อำเภอรวบรวมรายชื่อผู้ผลิต ผู้ประกอบการ OTOP ส่งจังหวัดภายในวันที่ 9 ธันวาคม 2559

**4.3.9 การดำเนินงานตามยุทธศาสตร์กรมการพัฒนาชุมชน ปี พ.ศ. 2560**

เนื่องด้วยในปีงบประมาณ พ.ศ. 2560 การดำเนินงานตามยุทธศาสตร์กรมการพัฒนาชุมชน

ส่วนใหญ่ ดำเนินการในระดับอำเภอ เพื่อเป็นฐานข้อมูลให้นักวิชาการพัฒนาชุมชนจังหวัด ในการส่งเสริมสนับสนุนการดำเนินงาน จังหวัดจึงขอให้อำเภอ จัดทำแผนการดำเนินงานของโครงการฯ ให้เป็นไปตามห้วงระยะเวลาที่ กรมฯ กำหนด โดยให้จัดส่งแผนการดำเนินงาน ให้จังหวัดภายในวันที่ **9 ธันวาคม 2559** ทางระบบ OA โดยสามารถดาวน์โหลดแบบฟอร์มได้จาก E Support ของ ภัทรพร เอื้ออิสระวิมล กลุ่มงานส่งเสริมการพัฒนาชุมชน

|  |  |  |  |  |  |
| --- | --- | --- | --- | --- | --- |
| ที่ | ชื่อโครงการ | กลุ่มเป้าหมาย | ระยะเวลาดำเนินการ | สถานที่ดำเนินการ | หมายเหตุ |
| 1 | โครงการประชุมเชิงปฏิบัติการคณะกรรมการสถาบันการจัดการเงินทุนชุมชนเตรียมความพร้อมการบริหารจัดการหนี้ | คณะกรรมการสถาบันฯ สมาชิก 20 คน |  | ม.๔ ต.สมอแข | รุ่นละ 1 วัน |
| 2 | โครงการจัดตั้งสถาบันการจัดการเงินทุนชุมชน | กรรมการ, สมาชิก, ภาคี |  |  | -อบรม 2 วัน (30 คน),ศึกษาดูงาน 2 วัน (20 คน) |
| 3 | โครงการประชุมเชิงปฏิบัติการคณะกรรมการกลุ่มออมทรัพย์เพื่อการผลิตสู่มาตรฐาน SMART Saving Group(SSG) | กรรมการกลุ่มออมทรัพย์ฯ 15 คน |  | ม.๔ ต.สมอแข | กลุ่มละ 1 วัน |
| 4 | ประชุมเชิงปฏิบัติการคณะกรรมการกลุ่มออมทรัพย์เพื่อการผลิต ระดับปรับปรุงและพัฒนา | คณะกรรมการ/สมาชิก 15 คน |  |  | กลุ่มละ 1 วัน |
| 5 | ประชุมเชิงปฏิบัติการคณะกรรมการกลุ่มออมทรัพย์เพื่อการผลิต ระดับ 2 | คณะกรรมการ/สมาชิก 15 คน |  | ม.๙ ต.วัดพริก | กลุ่มละ 1 วัน |
| 6 | โครงการประชุมเชิงปฏิบัติการจัดตั้งกลุ่มออมทรัพย์เพื่อการผลิต | ประชาชนที่สนใจ 20 คน |  | ม.๒ ต.มะขามสูง | กลุ่มละ 1 วัน |
| 7 | โครงการสถาบันการจัดการเงินทุนชุมชนบริหารจัดการหนี้ “สำนึกดี แผนดี บริหารหนี้ได้” | คร.เป้าหมายและคณะกรรมการสถาบันฯ 30 คน |  |  | กลุ่มละ 4 วัน |

**หมายเหตุ กิจกรรมที่มีการดำเนินการมากกว่า 1 รุ่น ให้จัดทำแผนให้ครบทุกรุ่น**

4.3.10 การบันทึกข้อมูลแบบประวัติอาสาสมัครผู้ประสานงานกองทุนพัฒนาบทบาทสตรีหมู่บ้าน/ชุมชน ,คณะทำงานขับเคลื่อนกองทุนพัฒนาบทบาทสตรีตำบล/เทศบาล ในฐานข้อมูล DPIS มอบหมายให้เจ้าหน้าที่กองทุนพัฒนาบทบาทสตรีจังหวัด เป็นผู้บันทึก

**มติที่ประชุม** รับทราบ/ถือปฏิบัติ

**ระเบียบวาระที่ 5 เรื่องเพื่อพิจารณา**

5.**1 กลุ่มงานส่งเสริมการพัฒนาชุมชน**

**5.1.1 การรายงานจัดเก็บรายได้จากการจำหน่ายผลิตภัณฑ์หนึ่งตำบล หนึ่งผลิตภัณฑ์**

**ปีงบประมาณ ๒๕60**

เป้าหมายในการเพิ่มยอดจำหน่าย หนึ่งตำบล หนึ่งผลิตภัณฑ์ OTOP ปี ๒๕๖๐รัฐบาลมี

นโยบายสร้างรายได้ของประชาชน และ OTOP เป็นนโยบายในการสร้างรายได้แก่ผู้ผลิต ผู้ประกอบการ OTOP ซึ่งรัฐบาลมีนโยบายระยะเวลา ๓ ปี เพิ่มยอดรายได้จากการจำหน่าย OTOP จำนวน ๒๐๐,๐๐๐ ล้านบาท ในปี 2562สำหรับจังหวัดพิษณุโลกในปีงบประมาณ 2560 จะต้องมีรายได้เพิ่มขึ้น ร้อยละ 25เป็นเงิน 722,415,451บาท (เดิมจังหวัดแจ้งให้อำเภอประมาณการร้อยละ 2๐ จากยอดรายได้ปี 2559)

กรมการพัฒนาชุมชนได้กำหนดแนวทางให้จังหวัดดำเนินการ ดังนี้

๑) รับลงทะเบียนผู้ผลิต ผู้ประกอบ OTOP ปี ๒๕๖๐จำนวน 4 ไตรมาส

ไตรมาส 1 ระหว่างวันที่ 1 ตุลาคม – 20 ธันวาคม 2559

ไตรมาส 2 ระหว่างวันที่ 1 มกราคม – 20 มีนาคม 2560

ไตรมาส 3 ระหว่างวันที่ 1 เมษายน – 20 มิถุนายน 2560

ไตรมาส 4 ระหว่างวันที่ 1 กรกฎาคม – 8 สิงหาคม 2560

๒) ประชาสัมพันธ์ให้ร้านอาหาร นำผลิตภัณฑ์ มาลงทะเบียน OTOP

3) ประชาสัมพันธ์ให้ผู้ผลิต ผู้ประกอบการด้านผลไม้สด นำผลิตภัณฑ์ที่มีบรรจุภัณฑ์มาลงทะเบียน OTOP

**มติที่ประชุม เห็นชอบ**

**ระเบียบวาระที่ 6 เรื่องอื่น ๆ**

* ไม่มี

ปิดประชุมเวลา 17.00 น.

(ลงชื่อ) อนุสรา ผาคำ ผู้จดบันทึกการประชุม

(นางสาวอนุสรา ผาคำ)

(ลงชื่อ) พรรณนา โมราถบ ผู้ตรวจบันทึกการประชุม

(นางสาวพรรณนา โมราถบ)